stanford-oval/wikipedia huggingface dataset:
אביגדור הכהן
חיבוריו

דיני איסור והיתר לרבינו אביגדור כהן צדק
פירוש למגילת אסתר
פירוש למגילת שיר השירים, ירושלים תשנ"ה, באתר hebrewbooks
שערי מוסר, באתר hebrewbooks
בשנת תשנ"ו נדפס "פירושים ופסקים על התורה לרבינו אביגדור הצרפתי". המהדיר ייחס פירוש זה לר' אביגדור הצרפתי בן יצחק. ואולם, נמצאה זהות מסוימת בין תורתו של ר' אביגדור כ"ץ לפירוש זה, אך מאידך ניכר מחיבורו שהיה חכם צרפתי, דבר שאינו מתאים לר' אביגדור כ"ץ, שכאמור עיקר תורתו מגרמניה.
פירוש למגילת איכה (מוסד הרב קוק, ירושלים תשע"ב, מכתב יד המבורג)
הערות שוליים

↑  שמחה עמנואל אצל רבי שמריה בן מרדכי, שבלי הלקט סי' כז, מהד' מירסקי עמ' 209.
↑  תשובות חדשות של ר' יצחק אור זרוע, עמ' 121.
↑  על פי שמחה עמנואל, שברי לוחות, ירושלים תשס"ז, עמ' 175. ולמקורות נוספים עי' שם הע' 102.
↑  שמחה עמנואל, שברי לוחות עמ' 179, מאגנס, ירושלים תשס"ז.
↑  אוצר הגדולים, חלק ב, דף יא
↑  א"פ הערשקאוויטש, ירושלים תשנ"ו.
↑  על פי שמחה עמנואל, שברי לוחות עמ' 175, מאגנס, ירושלים תשס"ז.
| --- | --- |
בקרת זהויות :  NLI: 987007304317905171  GND: 173247202  ISNI: 0000 0000 6692 4186  LCCN: nr93000889  SUDOC: 249031205  VIAF: 22010960   WorldCat (עם VIAF): 22010960
יום האמוג'י

| --- | --- |

 סוג:  חג לא רשמי
 
יום האמוג'י העולמי הוא חג לא רשמי הנחגג ב-17 ביולי. היום נחשב כ"חגיגה עולמית של האמוג'י" והוא נחגג בעיקר באינטרנט, מדי שנה מאז 2014. ה-NBC דיווח כי התיוג של יום האמוג'י העולמי (#WorldEmojiDay) היה האייטם הפופולרי ביותר בטוויטר ב-17 ביולי ב-2015.
על פי חיים נוי, ראש בית הספר לתקשורת בבר-אילן המלמד קורסים על אמוג'י בתקשורת דיגיטלית יומיומית, כיום מבינים בחשיבות ובמשמעויות שהאמוג'י נושאים ומעצבים. בעבר המעיטו בחשיבותם, והם לא נלקחו ברצינות מבחינה מחקרית, אך כיום הם אלמנט חשוב מתקשורת יומיומית.
מקור

יום האמוג'י העולמי הוא "פרי יוזמתו של ג'רמי בורג" לפי ערוץ CNBC שציין ש"מייסד אמוג'יפדיה יזם אותו" ב-2014.
על פי הניו יורק טיימס בורג קבע אותו ל-17 ביולי בהתבסס על האמוג'י של לוח השנה באייפון. על יום האמוג'י העולמי הראשון, בורג אמר לאידפנדנט "לא היו תוכניות רשמיות כלשהן" מלבד בחירת התאריך.
בשנת 2016 גוגל שינתה את האמוג'י של לוח השנה ביוניקוד U+1F4C5 📅 כך שיציג את 17 ביולי באנדרואיד, ובמוצרים Gmail ו-Hangouts.
הכרזות

ביום האמוג'י העולמי 2015, פפסי השיקה את PepsiMoji שכלל לוח מקשים אמוג'י, ופחיות ובקבוקים של פפסי מותאמים ליום האמוג'י העולמי.
אלה הופצו במקור בקנדה, והורחבו ל-100 שווקים ב-2016.
אולפני ההנפשה של סוני הכריזו ביום האמוג'י 2016 על טי ג'יי מילר כאיש הצוות הראשון בהפקה של אמוג'י: הסרט. גוגל השיקה "סדרה של אמוג'י חדשים, שהם כוללניים יותר עבור נשים ממגוון רקעים ובכל תחומי החיים", ואמוג'יפדיה השיקה ב-17 ביולי את פרס האמוג'י העולמי הראשון.
חברות נוספות שהוציאו הכרזות הקשורות לאמוג'י ביום האמוג'י 2016 כוללות את גוגל, דיסני, ג'נרל אלקטריק, טוויטר, קוקה-קולה.
הערות שוליים

↑  Mastroianni, Brian (15 ביולי 2016). "For World Emoji Day, Twitter reveals the most popular emoji around the globe". נבדק ב-16 ביולי 2016. {{cite news}}:  (עזרה)
↑  "World Emoji Day". World Emoji Day. נבדק ב-17 ביולי 2016. {{cite web}}:  (עזרה)
↑  Beall, Abigaill (16 ביולי 2016). "17 July is World Emoji Day". Daily Mail. נבדק ב-17 ביולי 2016. {{cite news}}:  (עזרה)
↑  "Twitter reveals Canada's favourite emojis in honour of World Emoji Day | Toronto Star". thestar.com. נבדק ב-2017-06-12.
↑  "World Emoji Day: Why It's on July 17". NBC New York (באנגלית). נבדק ב-2017-06-12.
↑  יום האמוג'י הבינלאומי, באתר www.biu.ac.il
↑  David, Javier (17 ביולי 2016). "World Emoji Day finds its place on a packed calendar of holidays". CNBC. {{cite news}}:  (עזרה)
↑  O'Neill Deighan, Emma (17 ביולי 2015). "It's World Emoji Day, how will you celebrate?". Belfast Live. נבדק ב-21 באפריל 2016. {{cite news}}:  (עזרה)
↑  Varn, Kathryn (25 באפריל 2016). "The emoji inspired by a work of art". Universo Online. נבדק ב-28 באפריל 2016. {{cite news}}:  (עזרה)
↑  Griffin, Andrew (17 ביולי 2016). "World Emoji Day: Meet the man whose life work is cataloguing emoji". The Independent. נבדק ב-18 ביולי 2016. {{cite news}}:  (עזרה)
1 2  "Calendar Emoji". Emojipedia.
↑  "Android 7.1 Emoji Changelog". Emojipedia. 2016-10-21. נבדק ב-2017-06-12.
↑  Fera, Rae Ann. "Pepsi Celebrates World Emoji Day With More Emoji". Fast Company. נבדק ב-30 במאי 2016. {{cite news}}:  (עזרה)
↑  Nudd, Tim Ann. "Pepsi Is About to Unleash Emojis on Its Bottles and Cans Globally This Summer". AdWeek.
↑  Sony Pictures Animation (17 ביולי 2016). "Emoji Movie: Express Yourself - T.J. Miller Audition". Twitter. {{cite web}}:  (עזרה)
↑  Mastroianni, Brian. "Powerful women welcome new female emoji". CBS News.
↑  World Emoji Awards (18 ביולי 2016). "Winner of Best New Emoji for 2016". Twitter. {{cite web}}:  (עזרה)
↑  Kimm, Matt. "Google Celebrates World Emoji Day With Gender Diversity". Inverse.
↑  Romano, Nick. "World Emoji Day: Zootopia emoji video, more celebrate Internet holiday". Entertainment Weekly.
↑  McCarthy, John. "How brands marked #WorldEmojiDay on Twitter". The Drum.
↑  Markson, Sharri (8 ביוני 2015). "A Julie and Hugh affair". נבדק ב-30 במאי 2016. {{cite news}}:  (עזרה)
↑  Stocks, Karen (16 ביולי 2015). "Add a little colour to your Tweets on #WorldEmojiDay". נבדק ב-30 במאי 2016. {{cite news}}:  (עזרה)
↑  Ingersoll Schwartz, Justine (24 במאי 2016). "We Finally Know Why Every Calendar Emoji Date Is July 17". נבדק ב-30 במאי 2016. {{cite news}}:  (עזרה)
↑  Jonathan Mann (17 ביולי 2016). "#WorldEmojiDay 2016 Anthem". YouTube. {{cite web}}:  (עזרה)
↑  "#WorldEmojiDay: Here's how the world is celebrating".
יום הילד הבין-לאומי

יום הילד הבין-לאומי או בשמו הנוסף יום זכויות הילד, מצוין במדינות שונות במועדים שונים ונועד לקידום רווחתם של ילדים ושל נערים בעולם. שני התאריכים הנפוצים ביותר לציון יום הילד הם 1 ביוני ו-20 בנובמבר.
היסטוריה

במקור, יום הילד הראשון בהיסטוריה חל ביום ראשון השני של יוני 1856. יום הילד היה רעיון של הכומר ד"ר צ'ארלס לאונרד מהכנסייה הכלל עולמית בצ'לסי, מסצ'וסטס (universalist church of the redeemer). הוא קרא ליום "יום הוורדים" (rose day), לאחר כמה שנים שונה שמו ל"יום ראשון של הפרחים" (flower Sunday), ורק לאחר מכן שונה לשמו הנוכחי "יום הילד".
יום הילד הבין-לאומי הוכרז לראשונה כחג לאומי באופן רשמי על ידי הרפובליקה הטורקית ב-1929, ונקבע ל-23 באפריל, אך נחגג באופן לא רשמי כבר בשנת 1923. אף על פי שהוא לא הוכרז רשמית כחג לאומי עד 1929, תאריך זה כבר היה מוכר בעיתונות ובשלטון כיום שמוקדש לזכויות הילד.
החל משנת 1950 יום ההגנה על ילדים הוכר במדינות רבות, נקרא יום הילד ונחגג ב-1 ביוני. הוא הוכר באופן רשמי במדינות רבות בזכות הפדרציה הבין-לאומית של נשים בקונגרס שנערך במוסקבה בשנת 1949. מאז, לכל מדינה יש גרסה משלה ליום הילד. יום הילד ב־1 ביוני נחגג בארץ החל מ-1950 בעצרות שונות.
בשנת 1954 המליץ האו"ם למדינות החברות בו לציין מדי שנה את יום הילד הבין-לאומי, ואף נקבע לו תאריך – 20 בנובמבר. מטרות יום הילד הן, בין היתר: גיוס התקשורת למודעות וקידום מעמדם וזכויותיהם של הילדים ברחבי העולם בקרב הציבור והעלאת המודעות לזכויות הילד בקרב הילדים עצמם.
ב-20 בנובמבר 1959 הוכרזה באו"ם הצהרת זכויות הילד. בהצהרה מוזכרים עשרה עקרונות הנוגעים לילדים ולזכויותיהם. שלושים שנה לאחר מכן, ב-20 בנובמבר 1989, אימץ האו"ם את אמנת זכויות הילד. האמנה מכילה כללים מפורטים לשמירה על הזכויות שהופיעו בהצהרת זכויות הילד, והיא אושרה על ידי 200 מדינות וביניהן ישראל, בה אישור ההצהרה לווה בתיקון לחוק העונשין, לפיו מתקיימת חובת דיווח על אלימות במשפחה. לכן, 20 בנובמבר הוא היום הבין לאומי לציון זכויות הילד. במסגרת יום זה אמצעי התקשורת מתגייסים למען העלאת המודעות לרווחת ובריאות הילדים ולעידוד השמירה על זכויותיהם ברחבי העולם.
ראו גם

יום הילדה הבין-לאומי
הערות שוליים

↑  רות לוביץ', מועצת הפדרציה העולמית של הנשים הדמוקרטיות במוסקבה, קול העם, 1 בפברואר 1950
↑  "יום הילד הבינלאומי" הוחג בסימן המאבק הבינלאומי לשלום, קול העם, 12 ביוני 1950
↑  ראשון לחסות ולסעד, על המשמר, 1 בנובמבר 1959
↑  83, חדשות, 29 בנובמבר 1989
חגיגות יום הילד בטולוקה, מקסיקו
Remember December

"Remember December" (בעברית: לזכור את דצמבר) הוא שיר שהוקלט על ידי הזמרת האמריקאית דמי לובאטו לאלבום האולפן השני שלה, Here We Go Again. הוא נכתב על ידי ג'ון פילדס, לובאטו ואן פרבן, והופק על ידי פילדס. השיר פורסם באירופה, כסינגל השני והאחרון של האלבום ב-18 בינואר 2010 דרך הוליווד רקורדס. סגנונות השיר הן פאוור פופ - סינת'פופ, השונים מסגנון הפופ-רוק הרגיל של לובאטו. המילים מתארות את ניסיונו של הגיבור להזכיר לחבר שלה את הזמנים הטובים של מערכת היחסים שלהם. לובאטו תיארה את השיר כדוגמה לצורה בה רצתה שתישמע המוזיקה העתידית שלה.
השיר זכה לרוב לביקורות חיוביות של מבקרי המוזיקה; הרוב המכריע שלהם שיבח את ההוק והפזמון. כמה מבקרים גם ציינו כי הוא אחד מן השירים הבולטים באלבום. השיר נכשל מבחינה מסחרית, וכן הגיע למקום ה-80 במצעד הסינגלים הבריטי בלבד. נמכרו בארצות הברית 144,000 עותקים של השיר על פי נילסן סאונדסקאן. לובאטו ביצעה את השיר פעמים רבות, בסיבוב ההופעות שלה Summer Tour 2009 וגם במופע של אלן טיצ'רמש.
במצטבר, הצליח השיר לצבור 50 מיליון צפיות ביוטיוב.
וידאו קליפ

הקליפ הנלווה ל"Remember December" הופק על ידי טים ווילר, אשר ביים גם את הקליפים הקודמים של לובאטו, "Here We Go Again" ו-"La La Land". לובאטו התראיינה על ידי חדשות MTV על הסט של הקליפ, שבו היא הצהירה כי נשארה נאמנה לנושא השיר: "הקליפ מתייחס לשיר באופן כלשהו... ולכן במקום שיש עניין של אהבה בקליפ הזה, הרעיון הוא להיות אכזרי, כמו לקחת שליטה כבחורה, בדומה להעצמת נערה. כן, דיוות!". היא תיארה את הסרטון כ-"גלאם רוק אמיתי". הסרטון הועלה לראשונה ב-12 בנובמבר 2009 והיה זמין להורדה באייטונס החל מה-1 בדצמבר 2009.
הקליפ כולל שלוש סצנות לפי הסדר הבא: בסצנה הראשונה לובאטו להופיע עם הלהקה שלה על הבמה כאשר היא לבושה בז'קט עור שחור וכפפות. הסצנה השנייה היא לובאטו עם חבריה (בגילומם של מייג'ן מרטין, אנה מריה פרז דה טגל וקלואי ברידג'ס (השחקנים של "קאמפ רוק 2: הג'אם האחרון") "לוקחות" את הלילה החוצה אל רחובות לוס אנג'לס. השלישית והאחרונה הייתה סצנה בה לובאטו לובשת חולצה נוצצת ושרה.
במצעדים

| תרשים (2010) | מיקומי שיא |
| --- | --- |
אוסטרליה (מצעד המוזיקה האוסטרלי) : 422
סקוטלנד (מצעד הסינגלים הבריטי): 70
הממלכה המאוחדת (מצעד הסינגלים הבריטי): 80
היסטוריית פרסומים

| מדינה | תאריך פרסום | פורמט (ים) |
| --- | --- | --- |
| דנמרק | 18 בינואר 2010 | הורדה דיגיטלית |
| פינלנד | 18 בינואר 2010 | הורדה דיגיטלית |
| שוודיה | 18 בינואר 2010 | הורדה דיגיטלית |
| נורווגיה | 15 בפברואר 2010 | הורדה דיגיטלית |
| בריטניה | 15 בפברואר 2010 | CD, הורדה דיגיטלית |
הערות שוליים

↑  Remember December DEMI LOVATO - YouTube, www.youtube.com
| דמי לובאטו |
| --- | --- | --- |
| דיסקוגרפיה • וידאוגרפיה • סיבובי הופעות • פרסים ומועמדויות • שירים | דיסקוגרפיה • וידאוגרפיה • סיבובי הופעות • פרסים ומועמדויות • שירים |  |
| אלבומי אולפן | Don't Forget ‏• Here We Go Again ‏• Unbroken ‏• Demi‏ • Confident ‏• Tell Me You Love Me • Dancing with the Devil... the Art of Starting Over • Holy Fvck |  |
| סיבובי הופעות | Demi Live! Warm Up Tour ‏• Live in Concert •‏ A Special Night with Demi Lovato •‏ The Neon Lights Tour ‏• Demi World Tour ‏• Future Now Tour •‏ Tell Me You Love Me World Tour |  |
| טלוויזיה וקולנוע | "דמי לובאטו: חזקה למרות הכל" • "דמי לובאטו: פשוט מסובכת" • "דמי לובאטו: לרקוד עם השטן" |  |
| ערכים קשורים | "4D עם דמי לובאטו" • האחים ג'ונאס • מדיסון דה לה גרזה • סייפהאוס • Moves Me |  |
| דמי לובאטו – שירים |
| --- | --- | --- |
| Don't Forget | "Get Back" •‏ "La La Land" •‏ "Don't Forget" |  |
| Here We Go Again | "Here We Go Again" •‏ "Remember December" |  |
| Unbroken | "Skyscraper" •‏ "Give Your Heart a Break" |  |
| Demi | "Heart Attack" •‏ "Made in the USA" •‏ "Neon Lights" ‏• "Really Don't Care" ‏•‏‏ "Warrior" |  |
| Confident | "Cool for the Summer" •‏ "Confident" •‏ "Stone Cold" |  |
| Tell Me You Love Me | "Sorry Not Sorry" •‏ "Tell Me You Love Me" |  |
| Dancing with the Devil... the Art of Starting Over | "Anyone" • "I Love Me" • "I'm Ready" • "OK Not to Be OK" • "What Other People Say" • "Dancing with the Devil" • "Met Him Last Night" |  |
| Holy Fvck | "Substance" • "Skin of My Teeth" • "29"‏ |  |
| סינגלים אחרים | "This Is Me" ‏• "Wouldn't Change a Thing" ‏• "Let It Go" •‏ "Body Say" ‏• "Échame la Culpa" ‏• "Sober" • "Still Have Me" • "Commander in Chief" |  |
| סינגלים שיווקיים | "Send It On" • "Me, Myself and Time" •‏ "You Don't Do It for Me Anymore" •‏ "Sexy Dirty Love" |  |
| השתתפות בסינגלים | "We Rock" • ‏"We'll Be a Dream" •‏ "Somebody to You" •‏ "Up" ‏• "Irresistible" •‏ "Without a Fight" •‏ "No Promises" ‏• "Instruction" •‏ "I Believe" •‏ "Fall in Line" ‏• "Solo" • "Lonely Hearts" • "Monsters" |  |
| שירים נוספים | "One and the Same" • "My Song for You" • "Fix a Heart" • "For the Love of a Daughter" • "Nightingale" • "Heart by Heart" • "Waitin for You" |  |
| --- | --- |
בקרת זהויות :  MusicBrainz release group: f3b69990-c40d-4e76-ae84-398b427d5f2f  MusicBrainz work: a8c1ed72-ac3f-4f34-b171-1f7da6c1b2b8
ג'ון אדמס

ערך זה עוסק בהנשיא השני של ארצות הברית. אם התכוונתם למשמעות אחרת, ראו .
ג'ון אדמס (באנגלית: John Adams‏; 30 באוקטובר 1735 – 4 ביולי 1826) היה סגן הנשיא הראשון (1789–1797) של ארצות הברית ונשיאה השני (1797–1801). נחשב לאחד מהאבות המייסדים של ארצות הברית.
אדמס התבלט לפני המהפכה האמריקאית, לאחר טבח בוסטון, כשסיפק הגנה משפטית מוצלחת, אף כי לא אהודה בקרב האמריקאים, לחיילים בריטים שהואשמו בטבח, בטענת חזקת החפות מפשע. היה ציר מטעם מסצ'וסטס לקונגרס הקונטיננטלי, ושכנע את הקונגרס להכריז על עצמאות. סייע לתומאס ג'פרסון בכתיבת הכרזת העצמאות של ארצות הברית ב-1776 והיה מתומכיה הגדולים בקונגרס.
כדיפלומט באירופה, סייע לחתימה על הסכם השלום עם בריטניה, שסיים את המהפכה האמריקאית בהצלחה. ב-1780 ניסח את חוקת מסצ'וסטס, שהשפיעה על המחשבה המדינית האמריקאית.
בתקופת כהונתו כנשיא, פיתח את הצבא במהלך המלחמה הבלתי רשמית בין ארצות הברית לצרפת ונחשב למייסדו של הצי האמריקאי. ההישג הגדול של תקופת נשיאותו היה פתרון הסכסוך עם צרפת בדרכי שלום, למרות התנגדות חזקה. אדמס היה גם הנשיא הראשון של ארצות הברית שהתגורר בבית הלבן.
ב-1800 ניסה להיבחר לנשיאות בשנית אך הפסיד לתומאס ג'פרסון. בנו, ג'ון קווינסי אדמס, היה נשיאה השישי של ארצות הברית.
אדמס מת באותו יום כמו תומאס ג'פרסון, ידידו-יריבו, ביום העצמאות החמישים של ארצות הברית.
ראשית חייו ולימודיו

אדמס נולד ב-30 באוקטובר 1735 (לפי הלוח היוליאני: 19 באוקטובר 1735) בחווה המשפחתית בבריינטרי (אנ') שבמסצ'וסטס (כיום קווינסי (אנ'), מסצ'וסטס) לג'ון אדמס האב (1691–1761) ולסוזנה בוילסטון (1708–1797). היו לו שני אחים קטנים, פיטר ואליהוא. אמו הייתה ממשפחת רופאים מכובדת. אביו היה דיאקון, חבר מועצת העיר מסצ'וסטס ולויטננט במשמר הלאומי של מסצ'וסטס. סבא רבא של סבו היגר לאמריקה מחבל אסקס באנגליה ב-1638. אדמס היה קרוב מאוד לאביו ואף על פי שגדל בסביבה צנועה, הרגיש צורך להביא כבוד למשפחתו.
כבן הבכור, נאלץ אדמס ללמוד חינוך פורמלי. הוא למד החל מגיל שש, ולאחר מכן למד לטינית, רטוריקה, לוגיקה וחשבון. הוא לא חיבב את לימודיו ורצה להיות חקלאי, אך אביו ציווה עליו להישאר בבית הספר. הדיאקון אדמס מינה מנהל חדש לבית הספר של בנו בשם ג'וזף מארש, ותגובתו הייתה חיובית.
ראשית חייו ולימודיו > חינוך גבוה ובגרות

ב-1751, בגיל 16, החל ללמוד באוניברסיטת הרווארד. בלימודיו בהרווארד, היה אדמס חוקר נלהב, וקרא את יצירותיהם של סופרי יוון העתיקה כגון תוקידידס, אפלטון, קיקרו וטקיטוס בשפות המקור שלהם. הוא לא חשב, כמו אביו, שיהפוך לכומר. לאחר שסיים את לימודיו ב-1755 עם תואר שני, עבד כמורה בבית ספר בווסטר.
במהלך מלחמת הצרפתים והאינדיאנים ב-1754, החל אדמס לחוש שלא בנוח עם מעמדו. בתור איש ממעמד גבוה, לא נאלץ להילחם, למרות רצונו בכך. הוא אמר: "השתוקקתי להיות חייל יותר מאשר השתוקקתי להיות עורך דין אי פעם".
ראשית חייו ולימודיו > לימודי משפטים ונישואין

בשנת 1756, החל אדמס ללמוד משפטים תחת ג'יימס פוטנם, עורך דין מוביל בווסטר. בשנת 1758 סיים לימודי תואר שני במשפטים בהרווארד, ובשנת 1759 התקבל ללשכת עורכי הדין. החל מגיל מוקדם, רשם ביומנו את רשמיו מאירועים מסוימים.
בשנת 1763, חקר אדמס היבטים של פילוסופיה פוליטית בשבעה מאמרים שנכתבו עבור עיתונים בבוסטון, תחת שם העט "האמפרי פלוג'וגר". בתחילה היה פחות מוכר מאשר בן דודו המבוגר, סמואל אדמס, אך השפעתו נבעה מעבודתו כעורך דין המתמחה במשפט חוקתי, כמנתח ההיסטוריה שלו וממסירותו לרפובליקניזם. במהלך הקריירה הפוליטית שלו, מצא אדמס לעיתים קרובות את טבעו הנמרץ כמגבלה.
בסוף שנות ה-50, התאהב אדמס באישה בשם האנה קווינסי; הוא היה מוכן להציע לה נישואין, אך חברים הפריעו לו בכך, והדבר לא יצא אל הפועל. ב-1759 פגש את אביגייל סמית' בת ה-15, בת דודו מדרגה שלישית, דרך חברו ריצ'רד קראנץ', שחיזר אחרי אחותה הגדולה של אביגייל. הוריה היו אליזבת' קווינסי והכומר ויליאם סמית'. אולם בתחילה, לא התרשם אדמס מאביגייל ומשתי אחיותיה.
עם הזמן, התקרב אדמס לאביגייל, והם נישאו ב-25 באוקטובר 1764, למרות התנגדות אמה של אביגייל. לאחר מות אביו ב-1761, ירש אדמס חווה בשטח של 3.8 הקטאר ובית, שבו חיו הזוג אדמס עד 1783. היו להם שישה ילדים: אביגייל "נבי" ב-1765, הנשיא לעתיד ג'ון קווינסי אדמס ב-1767, סוזנה ב-1768, צ'ארלס ב-1770, תומאס ב-1772 ואליזבת' (שמתה בילדותה) ב-1777.
פעילותו לפני המהפכה > התנגדותו לחוק הבולים של 1765

השפעתו הפוליטית ניכרה לראשונה בתפקידו כמנהיג המפלגה הוויגית של מסצ'וסטס במהלך הדיונים על חוק הבולים באוגוסט 1765, אותו כפו הבריטים ללא התייעצות עם המועצות המחוקקות באמריקה, ודרש תשלום מס ישיר מהמושבות על בולים. באותה השנה ניסח את ההנחיות ששלחה העיר בריינטרי לנציגיה בגוף המחוקק של מסצ'וסטס, ניסוח שהפך למודל לערים אחרות בבואן לשלוח את הנחיותיהן. בניסוח הסביר שהחוק פגע בזכות שהובטחה לכל האנגלים ולכל בני האדם החופשיים: זכות לשלם מיסים רק בהסכמה וזכות להישפט בפני אנשים מאותו המעמד. ההנחיות דרשו הגנה על חירויות המושבות.
באוגוסט 1765 כתב בעילום שם ארבעה מאמרים לעיתון "בוסטון גאזט", בהם טען שהעימות בנושא חוק הבולים הוא חלק מהמאבק בלתי נגמר בין אינדיבידואליזם לסמכות קולקטיבית. בדצמבר באותה השנה נשא נאום לפני המושל והמועצה של מסצ'וסטס בו טען כי חוק הבולים הוא בלתי חוקי, מכיוון שמסצ'וסטס אינה מיוצגת בפרלמנט הבריטי. ב-1766, הכריזה אספת תושבים בבריינטרי על אדמס כעל נציגה.
עם ביטול חוק הבולים בתחילת 1766, התפוגגה המתיחות עם בריטניה באופן זמני. באפריל 1768 עבר אדמס עם משפחתו לבוסטון. המשפחה שכרה בית ברחוב ברטל שהיה ידוע כ"הבית הלבן". הוא, אביגייל והילדים התגוררו שם שנה, ואז עברו לקולד ליין; מאוחר יותר הם עברו לבית גדול יותר בכיכר ברטל במרכז העיר. בשנת 1768, הגן אדמס בהצלחה על הסוחר ג'ון הנקוק, שהואשם בהפרת פעולות הסחר הבריטיות. באותה התקופה הפך לעורך הדין הבולט ביותר בבוסטון.
פעילותו לפני המהפכה > יועץ לבריטים: טבח בוסטון

העברת חוקי טאונסנד על ידי האימפריה הבריטית בשנת 1767 החזירה את המתיחות, ועלייה באלימות ההמונים הביאה את הבריטים לשלוח חיילים נוספים למושבות. בליל 5 במרץ 1770, ניגש שוליה צעיר בשם אדוארד גריש לקצין בריטי ברחוב קינג כדי לקבל תשלום שהגיע למעבידו. כשהוויכוח עלה לטונים גבוהים, עזב שומר בריטי בשם טוראי וויט את משמרתו מחוץ לבית המכס והכה בנער באלה. גריש שנפגע חזר אחר כך עם קבוצה של נערים שהטילו לעבר וויט כדורי שלג, קרח ופסולת. החיילים נפגעו מכדורי השלג, מהקרח ומאבנים, החלו לפתוח באש, והרגו חמישה אזרחים, באירוע המכונה טבח בוסטון. החיילים הנאשמים נעצרו באשמת רצח. כאשר עורכי דין לא הסכימו לייצגם, נאלץ אדמס לעשות זאת למרות החשש מפגיעה במעמדו. הוא האמין שאין לשלול מאדם את הזכות לייעוץ משפטי ולמשפט הוגן.
משפטו של הקצין התורן, קפטן תומאס פרסטון, שנמשך שבוע, החל ב-24 באוקטובר והסתיים בזיכויו, משום שלא היה ניתן להוכיח שהוא הורה לחייליו לפתוח באש. החיילים הנותרים נשפטו בדצמבר. במהלך משפטם, טען אדמס שהעובדות הן דבר נצחי, ושחזקת החפות מפשע היא ערך עליון. לבסוף, שישה מהחיילים זוכו. שניים מהם, שירו ישירות אל האזרחים, נמצאו אשמים בהריגה. אדמס זכה לתשלום סמלי מצד לקוחותיו.
ב-1771, עבר עם משפחתו לבריינטרי, אולם שמר על משרדו בבוסטון. מעמדו התחזק, אולם הוא לא אהב את בריינטרי כמקום מגורים למשפחתו. באוגוסט 1772 החזיר את משפחתו לבוסטון. הוא רכש בית לבנים גדול ברחוב קווין, לא הרחק ממשרדו. בשנת 1774 חזרה המשפחה לבריינטרי עקב המצב הלא יציב בבוסטון, ובריינטרי נשאר ביתם הקבוע במסצ'וסטס.
פעילותו לפני המהפכה > ההתנגדות לפרלמנט הבריטי

המושל תומאס האטצ'ינסון וכל שופטיו עד 1772 קיבלו את משכורתם מהמועצה המחוקקת של בוסטון. חוקי הכפייה וחוק המכס על תה עברו בפרלמנט, והכתר הבריטי החל לשלם את המשכורות בעזרת ההכנסות שאסף מהמושבה. הבריטים סימנו את מסצ'וסטס מכיוון שכבר הייתה מעורבת בכמה מרידות וקיוו להפוך את שאר המושבות לממושמעות. הרדיקלים בבוסטון מחו וביקשו מאדמס לייצג אותם. אדמס טען שהמתיישבים מעולם לא היו תחת סמכותו של הפרלמנט. נאמנותם הייתה אך ורק למלך. אם אין גבול בין ריבונות הפרלמנט ועצמאות המושבות, טען שהברירה היחידה היא עצמאות מאנגליה.
מסיבת התה של בוסטון - התנגדות לחוקים הבריטים - התרחשה בדצמבר 1773. לאחר עגינת ספינה בריטית עם תה שהיה פטור ממכס, בתשע בערב ב-16 בדצמבר, המוחים הרסו 342 ארגזי תה בשווי מיליון לירות שטרלינג. אדמס בירך על כך ואמר כי היא "האירוע הגדול ביותר" בתולדות תנועת המחאה הקולוניאלית, וכתב ביומנו כי מדובר ב"פעולה הכרחית בהחלט".
אדמס תמך בזכותם של כל האמריקנים למשפט בפני חבר המושבעים. הוא מחה על חוקי הבולים שהקנו סמכות שיפוט לבתי המשפט של הצי. מתיישבים רבים, כולל אדמס, האמינו שבתי המשפט הללו, ללא חברי מושבעים, לא היו הוגנים.
פעילותו לפני המהפכה > חבר בקונגרס הקונטיננטלי

בשנת 1774, ביוזמת סמואל אדמס, התכנס הקונגרס הקונטיננטלי הראשון. ארבעה נציגים נבחרו לקונגרס זה על ידי בית המחוקקים של מסצ'וסטס, כולל ג'ון אדמס, שהסכים לייצג את מדינתו, למרות תחינת חברו, התובע הכללי של המדינה ג'ונתן סוול (אנ'), שלא לעשות זאת.
זמן קצר לאחר שהגיע לפילדלפיה, הוצב אדמס בוועדה גדולה בת 23 חברים שהופקדה על ניסוח מכתב תלונות לג'ורג' השלישי, מלך הממלכה המאוחדת. עד מהרה התפצלה הוועדה לסיעות שמרניות ורדיקליות. על אף שהמשלחת מטעם מסצ'וסטס לא הייתה פעילה במיוחד, מתח אדמס ביקורת על השמרנים, שדגלו במדיניות פייסנית כלפי הבריטים, והרגיש כי הם לא היו שונים מהנאמנים לכתר הבריטי. אדמס ביקש לבטל מדיניות מעוררת התנגדות, אך בשלב זה הוא המשיך לראות יתרונות בשמירה על הקשרים עם בריטניה. הוא המשיך לתמוך בזכות האמריקאים למשפט בפני חבר מושבעים. בסופו של דבר, סייע אדמס ליזום פשרה בין השמרנים לרדיקלים. הקונגרס התפרק באוקטובר לאחר ששלח את העצומה למלך אשר הראה את מורת רוחו מהמעשים הבלתי נסבלים על ידי אישור החלטות סאפוק (אנ'). היעדרותו של אדמס הקשתה על אביגייל, שטיפלה לבדה במשפחתם, אך היא עדיין עודדה את בעלה במשימתו.
חודש לאחר קרבות לקסינגטון וקונקורד, ב-1775, חזר אדמס לפילדלפיה לקונגרס הקונטיננטלי השני, כמנהיג המשלחת מטעם מסצ'וסטס. בתחילה השתכנע אדמס שהקונגרס מתקדם בכיוון הנכון - הרחק מבריטניה, והבין שעצמאות היא בלתי נמנעת.
ביוני 1775, במטרה לקדם איחוד בין המושבות נגד בריטניה, תמך במינויו של ג'ורג' וושינגטון למפקד הצבא הקונטיננטלי. השפעתו בקונגרס הייתה רבה, וכמעט למן ההתחלה תמך בחזקה בהיפרדותן של המושבות מבריטניה. באוקטובר 1775 מונה לשופט העליון בבית המשפט של מסצ'וסטס, אך בפועל, הוא מעולם לא שימש בתפקיד והתפטר בפברואר 1777.
במהלך העשור הבא, התאספו האמריקנים בכל המדינות וכתבו חוקות בהשראתו.
מספר צירים רצו את עצתו של אדמס בנוגע ליצירת ממשלתו, וביקשו ממנו לכתוב את השקפותיו. הוא כתב לכל אחד מהם חוברת בשם "מחשבות על הממשל". אדמס טען שהממשלה צריכה להשיג את אושרם של המספר הרב ביותר של אנשים. הוא תמך בהפרדת רשויות בין הרשות המבצעת, הרשות המחוקקת והרשות השופטת.
פעילותו לפני המהפכה > הכרזת העצמאות

במחצית הראשונה של 1776, החל אדמס להיות חסר סבלנות בעקבות ההתקדמות האיטית של ההחלטה על הכרזת העצמאות של ארצות הברית. ב-5 באוקטובר 1775 הקים הקונגרס הקונטיננטלי השני את הראשונה בסדרה של ועדות שנועדו לדון בענייני צי ימי. בהמשך השנה ניסח את מערכת התקנות הראשונה עבור הצי הזמני. השפעתו בעניין הייתה כה גדולה והוא נחשב לאבי הצי האמריקאי. ב-7 ביוני 1776, כתב אדמס את ההקדמה להחלטתו המפורסמת של עמיתו ריצ'רד הנרי לי, שקבעה כי המושבות הן "מדינות חופשיות ועצמאיות".
ב-8 ביוני 1776 מונה עם תומאס ג'פרסון, בנג'מין פרנקלין, רוברט ליווינגסטון ורוג'ר שרמן לוועדה שנועדה לכתוב את הכרזת העצמאות. אף על פי שההצהרה נכתבה לבקשת הוועדה על ידי ג'פרסון, היה זה אדמס שהובילה בקונגרס לאישור. ג'פרסון רצה שאדמס יכתוב את ההכרזה, אולם הוא היה זה ששכנע את הוועדה לבחור בג'פרסון. הוועדה לא רשמה פרוטוקול, ותהליך ניסוח ההכרזה נותר בחוסר ודאות. למרות שהטיוטה הראשונה נכתבה בעיקר על ידי ג'פרסון, אדמס הייתה אישיות מרכזית בתהליך כתיבת ההכרזה. מסמכים שנכתבו בשנים מאוחרות יותר על ידי ג'פרסון ואדמס נוגדים אחד את השני לעיתים קרובות, על אף שהם מצוטטים פעמים רבות. הקונגרס אישר את ההכרזה ב-4 ביולי.
במהלך הקונגרס, היה אדמס חבר ב-90 ועדות, ועמד בראש 25 מהן. ביוני 1776 היה לראש מועצת המלחמה והתחמושת (הגוף שקדם למחלקת המלחמה של ארצות הברית). אדמס תפקד כמזכיר המלחמה בפועל. הוא ניהל התכתבויות נרחבות עם קציני הצבא הקונטיננטלי בנוגע לאספקה, תחמושת וטקטיקות. הוא הדגיש בפניהם את תפקיד המשמעת בשמירה על הסדר בצבא. הוא חיבר את "תוכנית האמנות", המפרטת את דרישות הקונגרס להסכם עם צרפת. המשכורת שקיבל כציר לא הצליח לכסות את חובותיו והוצאותיו. עם זאת, המשבר שנגרם עקב תבוסת החיילים האמריקאים החזיק אותו בתפקידו כראש מועצת המלחמה והתחמושת.
.
לאחר שהביס את הצבא הקונטיננטלי בקרב לונג איילנד ב-27 באוגוסט 1776, קבע האדמירל הבריטי ריצ'רד האו (אנ') כי לבריטים יש יתרון אסטרטגי, וביקש מהקונגרס הקונטיננטלי לשלוח נציגים על מנת לנהל משא ומתן לשלום. משלחת שהורכבה מאדמס, פרנקלין ואדוארד ראטלדג' נפגשה עם האו בוועידת השלום בסטטן איילנד ב-11 בספטמבר. כשלורד האו טען שהמשלחת האמריקנית היא נתינה של הכתר הבריטי, התנגד לכך אדמס. כעבור כמה שנים התברר לאדמס ששמו היה ברשימת האנשים שהאו לא יכול היה להעניק להם חנינה. אדמס הרגיש שאם יצליח וושינגטון לגייס מספיק אנשים, דבר שנראה היה סביר לאחר העלאת התשלום למתנדבים, יוכלו לנצח במלחמה. הוא חזר לביתו בבריינטרי באוקטובר אותה שנה לפני שעזב לפילדלפיה בינואר 1777 כדי לחזור לתפקידיו בקונגרס.